TELEp Suliffeqarfinnik Sullissiviani ilisimavarput IT-mik suliat pitsaasut sipaaruteqarnissanut aallaaviusartut, naammassisaqarluarsinnaanermik sullitanillu aallutaqarluarnerunermik kinguneqartartut.\nSuliarisavit tunngaviinik ilisimasatigut toqqammaveqarluartumik siunnersuisarnissarput anguniagaraarput, IT-p teknologiiatigut ilusilersorneratigullu, qarsaasiatigut attaveqatigiinnikkut IT-milu suliassat naammassissutissaannik pilersuinikkut.\nTELEp Suliffeqarfinnik Sullissiviata aammattaaq illit suliffeqarfiillu, sumulluunniit attuumassuteqanngitsumik, IT-mik ineriartortitsinernut siunnersuinernik neqeroorfigisinnaavaatit.\nUlluinnarni sulinerit aallaavigalugu, sulliseriaasissatut takorluukkanut, pilersaarusiornernut, pisariaqartitanik paasiniaaqqissaarnernut, piumasaqaatinik erseqqissaanernut IT-mullu atortunik pilersuinermik attuumassutilinnut misilittagaqarnerput ikiorsiissutigisinnaavarput.\nNaatsumik oqaatigalugu TELEp Suliffeqarfinnik Sullissiviata sullitavit qitiusutut inissinnissaannut ikiorsinnaavaatit.\nTELEp Suliffeqarfinnik Sullissivia sulianik ingerlatsinermik ilinniarluarsimasunik PRINCE2-mut aamma IPMA-mut akuersissutilinnik sulisoqarpoq.\nKalaallit Nunaanni inuussutissarsiornermik ingerlatalinni pisortaqarfinnilu sulianik ingerlatsinermik siunnersuinermillu misilittagaqarpugut.\nSulianik aqutsisugut sumulluunniit attuumassuteqartuunngillat, taamaattumik suliassanut telefoneqarnernut IT-mullu tunngassutilinnik allanut pituttugaanatik misissueqqaarnermik suliakkerluarsinnaavatit.\nImmikkullu piginnaaneqarfigaagut sulinermik ingerlatseriaatsit, piumasaqaatinik nalunaarsuinerit, suliffinnik nalilersuinerit, ilusilersuinerit aammalu teknikkikkut pisariusunik aallarnisaanerit.\nAamma TELEp Suliffeqarfinnik Sullissiviata sulianik aqutsisuisa sulianik allanik pisariusunik ingerlataqarneq sungiusimalluinnarpaat. Taamaattumik suliassamut qanorluunniit ikkaluartumut angitigigaluartumulluunniit sulianik aqutsisugut akulerutsissinnaavatit.\nQarasaasianut aqutsissutit assigiinngitsut (Linux, Windows aamma Mac OS)\nTELEp Suliffeqarfinnik Sullissiviata telefoneqarnermut siunnersortaasa akuersissutillit, ajornartorsiuteqassaguit ikiussavaatsit suliassatit eqqissillutit suliariniassagakkit.\nTELEp Suliffeqarfinnik Sullissiviata telefoneqarnermut siunnersortaasa maannakkorpiaq telefoneqarnermik atuinerit pillugu ikiorsissavaatsit, suliffeqarfissinnulluunniit naleqqunnerusumik allamik periarfissarsiuussinnaallusi.\nAtortut TELE-miittut atukkiussat\nAllaffeqarfinni telefoneqarfiit nalinginnaasut